text: Bil kørte ind i hus
  06 august 2010 kl. 15.48
  Under en overhaling af en venstre-svingende bil i landsbyen Langetved mellem Rødding og Skodborg blev en bilist skubbet ud af kurs.
  Bilisten kørte gennem en forhave og ramte et hushjørne. Der skete stor skade på huset.
  Den venstre-svingende bil havnede i en grøft.
  To personer blev kørt på sygehuset med lettere kvæstelser.
  Beredskabet i Vejen blev tilkaldt, da der var fare for, at huset styrtede sammen.
  